13/08/2012 | Administración LocalMunicipal
Santa Comba
Delegación atribucións do Pleno da Corporación en Xunta de Goberno Local: prezos públicos

O Pleno deste Concello, por maioría absoluta dos 17 concelleiros que conforman a Corporación municipal, en sesión ordinaria celebrada o día 26 de xullo de 2012, adoptou, entre outros o seguinte acordo: Primeiro.- Delegar na Xunta de Goberno Local as seguintes atribucións de competencia do Pleno: O establecemento, ordenación e modificación dos prezos públicos. Segundo.- As resolucións administrativas que se adopten por delegación indicarán, expresamente, esta circunstancia e consideraranse conforme establece o artigo 13 da Lei 30/1992 de Réxime xurídico das administracións públicas e de procedemento administrativo común, ditadas polo Órgano delegante. Terceiro.- As atribucións delegadas deberán exercerse pola Xunta de Goberno Local nos prazos e dentro dos límites desta delegación, sen que sexan susceptibles de ser delegadas en ningún outro órgano. Os acordos que se adopten por delegación, entenderanse ditados polo Pleno do Concello, como titular da competencia orixinaria, ao cal se deberá manter informado o exercicio da delegación, mediante a remisión dos borradores das actas da Xunta de Goberno Local a todos os Concelleiros da Corporación, e serán inmediatamente executivos. As facultades que poderá exercer a Xunta de Goberno Local en relación coas atribucións obxecto de delegación serán as propias que corresponden ao órgano delegante, e inclúen expresamente a facultade de resolver os recursos de reposición interpostos contra os actos ditados polo órgano delegado; reservándose, no entanto, expresamente o Pleno Municipal, conforme ao establecido nos arts.14 da Lei 30/1992, do 26 de novembro, 44.1 e 116 do RD 2.568/1986, a facultade de avocar en calquera momento a competencia sobre calquera asunto ou materia obxecto de delegación, aínda canto se atope en trámite de debate no seo da Xunta de Goberno Local. Cuarto.- O réxime xurídico aplicable á presente delegación será o previsto con carácter xeral na Lei 30/1992, do 26 de novembro e os artigos 114 a 118 do RD 2.568/1986. Quinto.- Ao abeiro do artigo 51.2 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro (en adiante ROF), estas delegacións terán efectos desde o día seguinte ao da adopción deste acordo, sen prexuízo da súa publicación no Boletín Oficial da Provincia da Coruña, e serán de carácter indefinido, sen prexuízo da potestade de avocación polo Pleno. Sexto.- Comunicar este acordo aos diferentes departamentos municipais, e presidentes das comisións informativas, para o seu coñecemento e efectos, significándolles que, salvo casos de urxencia, con carácter previo á súa inclusión na orde do día, os asuntos que deban someterse á Xunta de Goberno Local como consecuencia desta delegación deberán ser previamente ditaminados pola comisión Informativa competente por razón da materia, co obxecto de dar cumprimento ao disposto polo artigo 123 do ROF. Sétimo.- Proceder á publicación no Boletín Oficial da Provincia da Coruña, taboleiro de anuncios e na páxina web municipal. Santa Comba, 30 de xullo de 2012. O ALCALDE-PRESIDENTE, Asdo.: Antonio Manuel Landeira Gallardo.